Бородин Павел Валерьевич

Бородин Павел Валерьевич (2 октябрь 1972 йыл) — спортсы, тренер, судья. Биатлон буйынса Рәсәй чемпионаты призеры, арчери-биатлон буйынса Европа һәм донъя чемпионаттары призеры һәм чемпионы. Рәсәйҙең халыҡ-ара класлы спорт мастеры.

 Биографияһы 
Павел Валерьевич Бородин 1972 йылдың 2 октябрендә Башҡорт АССР-ының Өфө районы Михайловка ауылында тыуған. Башҡорт дәүләт университетын тамамлаған.

Эске ярыштарҙа Башҡортостан Республикаһы исеменән сығыш яһай. Леонид Александрович Мальцев етәкселегендә күнекмәләр үтәКИРИЛЛ МАЛЬЦЕВ ВСПОМНИЛ ДЕТСТВО И… СТАЛ ЧЕМПИОНОМ. 

2000-се йылдарҙың икенсе яртыһында Хабаровск крайы өсөн сығыш яһай. 

2001 йылда биатлон буйынса Рәсәй чемпионатында Башҡортостан һәм Төмән йыйылма командалары составында эстафетала көмөш миҙал яулайБИАТЛОН. НОВОСИБИРСК. Чемпионат России. Эстафета.

Артабан арчери-биатлон буйынса сығыштарға күсә, спорттың был төрө буйынса Рәсәй йыйылма командаһына инә. 2005 йылда Форни-Авольтриҙә донъя чемпионатында эстафетала донъя чемпионы һәм эҙәрлекләү ярышында көмөш призер булаС луком на лыжах. «Красная Звезда» 02.04.2005.

2007 йылда Мәскәү ҡалаһында үткән донъя чемпионатында спринтта алтын миҙал яулайАчери-биатлон: в спринте победили россиянки.

2008 йылда Мәскәүҙә Европа чемпионатында масс-стартта көмөш призер була, эҙәрлекләү уҙышы һәм спринтта бронза награда яулайАчери-биатлон. Башкирская энциклопедия . 

Арчери-биатлон буйынса Рәсәй чемпионаты кимәлендә 1999 йылда 12 км-ға шәхси ярышта бронза призер булаАрчери-биатлон .

Спорт карьераһы тамамланғас, Өфө ҡалаһындағы Олимпия резервы балалар-үҫмерҙәр спорт мәктәбендә тренер булып эшләй, шулай уҡ биатлон буйынса ярыштарҙа судьялыҡ итә.

 Иҫкәрмәләр 

 Һылтанмалар 
 Профиль на сайте Союза биатлонистов России

Категория:Рәсәй биатлонсылары
Категория:Алфавит буйынса биатлонсылар
Категория:Алфавит буйынса шәхестәр
Категория:2 октябрҙә тыуғандар
Категория:1972 йылда тыуғандар
Категория:Өфө районында тыуғандар
Категория:Алфавит буйынса спортсылар